Case ID: 1171306
Sentence 70: Beləliklə, məhkəmə birinci instansiya məhkəməsinin qəbul etdiyi qərarın qanuniliyini və əsaslılığını iş üzrə olan materiallar əsasında yoxlayıb müəyyən etmişdir ki, barəsində inzibati xəta haqqında iş üzrə qərar qəbul edilmiş şəxs Şəxs xx xxxxxx 2020-ci ildə, saat 16:10 radələrində Ağsu-Kürdəmir magistral yolunun Ağsu rayonu ərazisindən keçən hissəsində idarə etdiyi “Shacman” markalı yük avtomobilinin qabaq dövlət qeydiyyat nişanı üstündə olmadığına görə Ağsu YPX-nın inspektoru Fərid Nəbiyev tərəfindən saxlanılmış, avtomobilin sənədləri sürücüdən istənilmiş, bu zaman Şəxs ictimai qaydanın mühafizə vəzifələrini icra edən polis əməkdaşının qanuni tələbinə qəsdən tabe olmamış, bundan sonra heç bir əsas olmadan səs-küy salıb nalayiq ifadələr işlədərək ictimai qaydanı pozmuş, lakin fiziki şəxslər üzərində zor tətbiq olunması ilə və ya belə zorun tətbiq edilməsi hədəsi ilə, yaxud özgənin əmlakını məhv edilməsi və ya zədələnməsi ilə müşayiət edilməyən xırda xuliqanlıq hərəkətləri edərək, İXM-in 510 və 535.1-ci maddələrində nəzərdə tutulan inzibati xətanı törətmişdir.İXM-in 53-cü maddəsinə görə, inzibati xəta hadisəsi olmadıqda, inzibati xəta tərkibi olmadıqda, şəxs son zərurət vəziyyətində hərəkət etdikdə, şəxs zəruri müdafiə vəziyyətində hərəkət etdikdə, inzibati məsuliyyət müəyyən edən normativ hüquqi akt ləğv olunduqda, bu Məcəllənin 38-ci maddəsində nəzərdə tutulmuş müddətlər başa çatdıqda, barəsində inzibati xəta haqqında iş üzrə icraat aparılan şəxsə aid eyni fakt üzrə inzibati tənbeh etmək haqqında hakimin, səlahiyyətli orqanın (vəzifəli şəxsin) qərarı olduqda, yaxud inzibati xəta haqqında işə xitam verilməsi barəsində ləğv edilməmiş qərar olduqda, habelə həmin fakt üzrə cinayət işi başlamaq haqqında qərar olduqda, barəsində inzibati xəta haqqında iş üzrə icraat aparılan şəxs öldükdə və bu Məcəllənin 157 və 158-ci maddələrində nəzərdə tutulmuş inzibati xətanı törətmiş şəxs zərərçəkmiş şəxslə barışdıqda inzibati xətalar haqqında işlər üzrə icraat başlanıla bilməz, başlanmış icraata isə xitam verilir.